תחנת הרכבת יבנה – מזרח

תחנת הרכבת יבנה – מזרח (בעבר: תחנת הרכבת יבנה) היא תחנת נוסעים של רכבת ישראל הממוקמת בדרום מזרח העיר יבנה ליד כביש 42 על מסילת לוד–אשקלון ומשרתת את תושבי יבנה, גדרה והסביבה. התחנה מהווה כתחנת ביניים בקו הרכבת הפרברי בנימינה – אשקלון.

היסטוריה
מסילת לוד-אשקלון הוקמה במהלך מלחמת העולם הראשונה על ידי המהנדס הגרמני היינריך אוגוסט מייסנר עבור מאמץ המלחמה של האימפריה העות'מאנית. בשנת 1918, לאחר שכבשו את ארץ ישראל, סללו הבריטים את הקו מחדש ברוחב סטנדרטי של 1,435 מילימטר, במקום 1,050 מילימטר כפי שהיה במקור. בתחילתו של המנדט הבריטי, נבנתה תחנת הרכבת "יבנא" בסמוך לעיירה הערבית אשר נשאה את אותו השם, שהייתה תחנה פעילה לשימוש תושבי האזור. רכבות נוסעים עצרו בתחנה בדרכם למצרים.

בזמן המרד הגדול, ב-12 באוגוסט 1938 הועלו באש מבני תחנת הרכבת, שהיו צריפים עשויים עץ.

250px|ממוזער|מרכז|מפה בריטית משנת 1940 של תחנת "יבנא" וסביבתה

ב-3 באפריל 1946 תקף ארגון האצ"ל את התחנה. המסילה נותקה על־ידי פיצוץ חומרי נפץ משני צדי התחנה, גשרים באזור התחנה ניזוקו ונותקו קווי התקשורת.

ב-5 ביוני 1948, בזמן מלחמת העצמאות, נכבשה העיירה יבנא ותחנת הרכבת לאחר קרב קצר.

לאחר הקמת המדינה מסילת לוד-אשקלון המשיכה לשמש בעיקר לרכבות משא. בשנת 1963 חובר נמל אשדוד למסילה, בנקודה דרומית לתחנה ("צומת פלשת"), ותנועת הרכבות במסילה גברה, אך לא היה בה שירות נוסעים.

בשנת 1986 החלה רכבת ישראל בתכנון שירות רכבת פרוורית באזור גוש דן, על תוואי המסילות הקיימות. השירות החל לפעול בין רחובות לתל אביב ב-1990 ובשנת 1992 הופעל שירות רכבת פרוורית בין אשדוד, רחובות ותחנת הרכבת תל אביב דרום. אך השירות הופסק לאחר שנה, עקב מיעוט נוסעים (הקו שירת רק 2,700 נוסעים מדי חודש). בשנת 1995, לאחר השלמת מסילת איילון נפתח קו הרכבת מאשדוד עד תחנת הרכבת תל אביב מרכז לשירות נוסעים. במרץ 1999 החלו לפעול שמונה רכבת ביום בכל כיוון וביולי 1999 נפתחה תחנת הרכבת יבנה – מזרח המחודשת, בה הוקם רציף בודד ואולם נוסעים קטן.

עקב הפופולריות של הקו הוחלט לשדרג את קו. תחילה הוכפל קטע לוד-רחובות, במסגרתו שודרגה תחנת הרכבת רחובות, ולאחר מכן קטע צומת פלשת-אשדוד, שכלל את שדרוג תחנת אשדוד עד הלום, אך תחנת יבנה – מזרח נותרה עם רציף בודד, כולל המסילה בין רחובות לצומת פלשת שנותרה בודדת.

תוכניות פיתוח
בינואר 2017 אישרה להפקדה הוועדה המחוזית לתכנון ולבנייה תוכנית מתאר כוללנית לעיר יבנה, שמייעדת את העיר ל-105 אלף תושבים. במסגרת התוכנית אזור תחנת יבנה – מזרח יועד לאזור תעסוקה ומסחר, משולב עם מגדלי מגורים.

בינואר 2018 הודיעה רכבת ישראל כי קו המסילה הבודד בין רחובות לצומת פלשת יוכפל במטרה להגדיל את קיבולת הקו. העבודות על הכפלת המסילה החלו בתחילת 2019. בהמשך תוכנן להקים עוד רציף בתחנה.

במרץ 2021 נחתם הסכם בין רכבת ישראל לרשות מקרקעי ישראל על פיו תותר בנייה לתעסוקה ולמגורים בשטח תחנות הרכבת. במסגרת התוכנית תחנת הרכבת יבנה – מזרח תשורג ותכלול ארבעה רציפים, שטח התחנה יקורה, וסביבו יבנו מבני משרדים ומגורים.

נכון לסוף שנת 2022 יש תוכניות להזיז את התחנה מזרחה לצורך בניית שכונה חדשה אך עקב חשיפת "עיר היין" הזזת התחנה מתעכבת וגם הכפלת המסילה במקטע זה.

מבנה התחנה
קיים בתחנה רציף בודד שבו מגיעות רכבות משני הכיוונים: צפונה לבנימינה דרך רחובות, לוד, תחנות תל אביב ונתניה, ודרומה לאשקלון דרך אשדוד.

התחנה מתפרסת על פני שטח של כ-300 מ"ר, וכוללת חניון כלי רכב פרטיים, מסוף לתחבורה ציבורית ומתקני קשירה לרכב דו-גלגלי. מבנה התחנה החדש נגיש לבעלי מוגבלויות באמצעות חניות נכים, פסי הובלה לכבדי ראייה ומתקן כריזה בקופה לכבדי שמיעה.

בסוף שנת 2022 הותקנה מערכת הזנה חשמלית עילית על ידי חברת SEMI הספרדית, והמערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
ב-28 בינואר 2023 הושלם החשמול של מסילת לוד–אשקלון עם ביצוע נסיעת מבחן מכיוון רחובות לצומת פלשת.

150px|מרכז

שירות רכבות בתחנה

 בתחנה עוצרות רכבות פעם בשעה לכל כיוון בקו בנימינה - אשקלון.
 בעבר עצרו בתחנה זו רכבות לבאר שבע מרכז ולנתניה (בשעות שיא) ותל אביב סבידור מרכז (בשעות שפל) דרך תחנות הנגב המערבי פעם בשעה לכל כיוון.

קווי אוטובוס העוברים בתחנה

+קומפעילמסלולמיקוםהערות נוספות1אלקטרה-אפיקיםרכבת יבנה מזרח - יבנה מרכז - נאות אשכול - נאות בן-גוריון - רמות ויצמן - רכבת יבנה מערבבכניסה לתחנה♿2/2ארכבת יבנה מזרח - יבנה מרכז - נאות בן-גוריון - רמות ויצמן - אזור תעשייה צפון - רכבת יבנה מערב♿3רכבת יבנה מזרח - רמות בן צבי - נאות שזר - נאות אשכול - נאות בגין - רמות ויצמן - נווה אילן - רכבת יבנה מערב♿4/4ארכבת יבנה מזרח - יבנה מרכז - נאות בגין - נווה אילן - רכבת יבנה מערב♿5בן זכאי - בית עלמין - רכבת יבנה מזרח - יבנה מרכז - נאות בגין - רמות ויצמן - נווה אילן - רכבת יבנה מערבשד' העצמאות♿6/6ארכבת יבנה מזרח - יבנה מרכז - נאות אשכול - נאות רבין - נווה אילן - רכבת יבנה מערבבכניסה לתחנה♿7רכבת יבנה מזרח - נאות רבין - נאות בגין - רמות ויצמן - רכבת יבנה מערב♿ בשעות העומס בלבד8/8ארכבת יבנה מזרח - נאות רבין - נאות שמיר - נאות רבין - שדרות העצמאות - נאות בן-גוריון - רמות ויצמן - נוה אילן - רכבת יבנה מערב♿35יבנה - בניה - ישובי גדרות - גדרה - קדרוןשד' העצמאות220אשדוד - צומת ניר גלים - יבנה - רחובותשד' העצמאותמהיר353מטרופוליןתל אביב-יפו - אזור - ראשון לציון - יבנה - שדרות - נתיבות - באר שבעשד' העצמאות

ראו גם
 תחנת הרכבת יבנה – מערב

קישורים חיצוניים

 תחנת הרכבת באתר רכבת ישראל

הערות שוליים

יבנה
קטגוריה:יבנה: מבנים
קטגוריה:יבנה: תחבורה
קטגוריה:ישראל: תחנות רכבת לפי עיר